Í skólanum er einstaklingurinn í fyrirrúmi . Hver einstaklingur skiptir miklu máli og það er reynt að koma til móts við þarfir allra eins og kostur er . Það gerum við með því að vera með einstaklingsmiðað nám . Samkvæmt Aðalnámskrám eiga öll börn rétt á kennslu við hæfi í sínum heimaskóla . Samkvæmt 40. gr. grunnskólalaga þar sem fjallað er um sérfræðiþjónustu stendur : Sveitarfélög skulu tryggja að sérfræðiþjónusta sé veitt í grunnskólum , ákveða fyrirkomulag hennar og stuðla að því að hún fari fram innan grunnskóla . Í sérfræðiþjónustu felst annars vegar stuðningur við nemendur og fjölskyldur þeirra og hins vegar stuðningur við starfsemi grunnskóla og starfsfólk þeirra . Við Kerhósskóla starfa þær Elinborg Sigurðardóttir og Brynja Dís Björnsdóttir við sérkennslu beggja deilda . Þær fara með verkefnaumsjón með sérkennslunni og skipuleggja hana . Þær halda utan um öll trúnaðargögn varðandi sérkennslunemendur . Þegar grunur vaknar um að nemendur þurfi á sértækum aðgerðum að halda vegna námserfiðleika , byrjar sérkennari að skoða málið í samvinnu með umsjónarkennara . Leggja þær t.d. fyrir ákveðnar kannanir til að greina vandann eða vísar málinu áfram til frekari greiningar ef ástæða þykir til . Sérkennari aðstoðar umsjónarkennara grunnskóladeildar og kennara leikskóladeildar varðandi tilvísanir til Skóla - og velferðarþjónustu Árnesþings og sér um að koma þeim á réttan stað . Tilvísanir eru ávallt gerðar í fullu samráði við foreldra . Sérkennari sér jafnframt um önnur samskipti við sérfræðinga utan skólans ásamt skólastjóra . Sérkennarar sjá um nær alla sérkennslu skólans , þar með talda íslenskukennslu fyrir nýbúa . Að vori meta sérkennarar ásamt skólastjórnendum og kennurum þörfina fyrir sérkennslu næsta skólaárs . Áherslur í sérkennslunni geta verið breytilegar á sjálfu skólaárinu en þær miðast fyrst og síðast við þarfir nemenda skólans . Allar breytingar eru unnar í samráði við umsjónarkennara . Foreldrar þurfa að gefa samþykki fyrir því að nemandi fái sérkennslu . Skóla - og velferðarþjónusta Árnesþings Haustið 2013 var ákveðið að hefja samvinnu sveitarfélaganna Bláskógabyggðar , Flóahrepps , Grímsnes - og Grafningshrepps , Hrunamannahrepps , Hveragerðisbæjar , Skeiða - og Gnúpverjahrepps og Sveitarfélagsins Ölfuss . Skólaþjónustan starfar á grundvelli reglugerðar nr. 584 / 2010 um sérfræðiþjónustu sveitarfélaga . Starfsfólk Kerhólsskóla leitar sér sérfræðiaðstoðar hjá Skóla - og velferðarþjónustu Árnesþings . Þeir sérfræðingar sem skólinn hefur aðgang að eru : félagsmálastjóri , teymisstjóri og kennsluráðgjafar , talmeinafræðingur , sálfræðingur , náms - og starfsráðgjafi . Kennsluráðgjafi Veitir ráðgjöf til foreldra og skóla . Leiðbeinir kennurum sem eiga í vanda með ákveðna þætti í starfinu , s.s. með tengslakönnunum , veru í kennslustund og / eða val á viðfangsefnum og kennsluaðferðum . Sálfræðingur Sálfræðingur Skóla - og velferðarþjónustunnar er fyrst og fremst greinandi . Hann gerir t.d. þroskapróf og ýmsar athuganir s.s. athyglisbrest . Þá veitir hann ráðgjöf í skóla og til heimila . Ef þörf er á meðferð eða frekari greiningu vísar sálfræðingur nemandanum áfram til meðferðarsálfræðings , Greiningar - og ráðgjafastöva ríkisins eða Barna og unglingageðdeildar Landspítala . Talmeinafræðingur Greinir málþroska og talfærni nemenda . Veitir ráðgjöf til heimilis og skóla . Félagsþjónusta Markmið með félagslegri aðstoð er að koma einstaklingum og fjölskyldum til aðstoðar í tímabundnum erfiðleikum . Markmið aðstoðarinnar til lengri tíma er alltaf að viðkomandi verði sjálfbjarga . Beitt er félagslegri ráðgjöf og tiltækum félagslegum úrræðum . Þegar um fatlað fólk og fjölskyldur fatlaðra barna er að ræða er aðstoð oft til lengri tíma og markmið með þeirri þjónustu er að fatlaðir njóti sömu tækifæra og lífsgæða eins og aðrir . Félagsleg ráðgjöf Þjónustan er í formi almennrar og sérhæfðrar ráðgjafar . Unnið er eftir lögum um félagsþjónustu sveitarfélaga , Markmið félagslegrar ráðgjafar er tvíþætt . Annars vegar að veita upplýsingar um félagsleg réttindamál og hins vegar að veita stuðning vegna félagslegs og persónulegs vanda . Ráðgjöfin sem stendur til boða er : Félagsleg ráðgjöf s.s. vegna uppeldis - og samskiptavanda , skilnaðar , forsjár - og umgengnismála . Ráðgjöf vegna fjármála Ráðgjöf vegna húsnæðismála og / eða þjónustu í búsetu Ráðgjöf er tengist atvinnu og endurhæfingu Sérhæð ráðgjöf / þjónusta vegna fatlaðra barna Náms - og starfsráðgjafi Hlutverk náms - og starfsráðgjafa er að standa vörð um velferð allra nemenda .